
1.
AZ UTASÍTÁS CÉLJA

A MÁV-START Zrt. által a hatályos jogszabályok [avasúti közlekedésről szóló 2005. évi CLXXXIII. törvényben (a továbbiakban: Vtv.)  és az egyes vasúti utazási kedvezményekről szóló 57/2009. (X.20.) KHEM rendelet]  alapján saját munkavállalói részére kibocsátott vasúti utazási igazolvány térítési díjának (adminisztrációs költség) kedvezményezésével kapcsolatos szabályok meghatározása.

2.
HATÁLY- ÉS FELELŐSSÉG MEGHATÁROZÁSA

2.1. Az utasítás hatálya 

2.1.1. Jelen utasítás személyi hatálya kiterjed a MÁV-START Zrt. valamennyi, a vasúti utazási kedvezményre jogosító igazolvány kiállításában és kezelésében részt vevő szervezeti egységére és munkavállalójára, illetve a vasúti utazási kedvezményt igénybevevő minden érintett igényjogosult munkavállalóra.

2.1.2. Az utasítás tárgyi hatálya kiterjed a vasúti utazási kedvezményre jogosító igazolvány  adminisztrációs költség megfizetésének teljes folyamatára minden érintett igényjogosult vonatkozásában.

2.2. Az utasítás kidolgozásáért és karbantartásáért felelős

Az utasítás kidolgozásáért és karbantartásáért a MÁV-START Zrt. Személyszállítási Szolgáltatásértékesítés vezetője felelős.
3. 
FOGALMAK MEGHATÁROZÁSA 

3.1. Fedélzeti munkavállaló: azon munkavállaló, akinek munkavégzési helyének a személyszállító vonat fedélzete van kijelölve (A munkakörök felsorolását az 1. sz. melléklet tartalmazza.) 
3.2. Munkáltató képviselője: jelen utasításban a MÁV-START Zrt-vel kötött megállapodás alapján a MÁV Szolgáltató Központ Zrt. Humán Szolgáltató szervezete.
3.3. Jogszerző: az a munkavállaló, aki a munkaviszonyából adódóan vált jogosulttá a vasúti utazási kedvezményre.

· Munkavállaló: a Munka Törvénykönyvéről szóló 2012. évi I. törvény hatálya alá tartozó személy, akit munkajogviszonyban foglalkoztatnak, amely lehet határozott és határozatlan időre létesített, teljes vagy részmunkaidős.
3.4. Vasúti utazási igazolvány: vasúti utazási kedvezmény igénybevételére jogosító, névre szóló, fényképes, sorszámozott, biztonsági elemekkel ellátott okmány.
3.5. Érvényesítéshez szükséges adatlap: az adatok egységes rögzítése érdekében a MÁV-START Zrt. által biztosított vasúti utazási igazolvány érvényesítéséhez rendelkezésre bocsátott, a központi nyilvántartásban szereplő adatokkal előre kitöltött formanyomtatvány.
3.6. Egyéni befizetés: a vasúti utazási igazolvány kiállítási vagy érvényesítési díjának MÁV-START Zrt. gépesített személypénztárában, vagy csekken (készpénz-átutalási megbízáson) történő kiegyenlítése.
4. 
AZ UTASÍTÁS LEÍRÁSA

4.1. A térítési kedvezmény formája, mértéke

4.1.1. A személyszállító vonatokon szolgálatot teljesítő fedélzeti munkavállalónak a munkavégzése során érvényes vasúti utazási igazolvánnyal kell rendelkeznie. A Munkáltató a munkavégzés helyével összefüggésben az 1. sz. mellékletben felsorolt munkakört betöltő munkavállaló (jogszerző) vasúti utazási igazolványának adminisztrációs költségét évente egy alkalommal (első igénylés vagy érvényesítés esetén) teljes mértékben átvállalja.

4.1.2. A vasúti utazási igazolvány igénylését és érvényesítését a 39/2013. (XI.05. MÁV-START Ért. 30.) sz. vezérigazgatói utasítás a MÁV-START Zrt. által kibocsátott vasúti utazási igazolvány igényléséről, használatáról szóló és annak az 1. sz. módosításáról szóló 89/2014. (XII. 19. MÁV-START Ért. 51.) sz. vezérigazgatói utasításban (továbbiakban Igénylés) foglaltak szerint kell végezni az alábbi eltéréssel. 

4.1.3. Az Igénylés 4.3.6. pontjában meghatározott munkabérből történő levonáshoz a munkavállalónak hozzá kell járulnia (az adatlap nem tartalmaz munkakört), amelyet záradékoláskor a Munkáltató képviselője jelen utasításra hivatkozással felülír (munkavállaló munkabéréből nem kerül levonásra az adminisztrációs költség), illetve az egyéni befizetés hiányát jóváhagyja.  

4.2. A térítési kedvezmény igénybevételének feltételei
4.2.1.Valamennyi mentességben érintett munkavállalónak a postai úton  kapott érvényesítési adatlapot a munkabérből történő levonás hozzájárulásának aláírásával a Munkáltató képviselőjével záradékoltatnia kell.
A Munkáltató képviselőjének díjmentességre vonatkozó bejegyzése alapján az adminisztrációs költség a munkabérből nem kerül levonásra. 

Az utazási igazolványok érvényesítése a díjmentesség ellenére nem automatikus, az érvényesítéshez a Munkáltató képviselője által záradékolt érvényesítési adatlap leadása mindenképpen szükséges!

4.2.2. Annak a munkavállalónak, aki az érvényesítési időszakban az érvényesítési adatlapját nem adja le, az igazolványa érvényesítéséhez a Munkáltató képviselője által f záradékolt adatlapot a MÁV-START Zrt. Üzletszabályozás és Menetkedvezmény szervezetéhez egyénileg kell eljuttatnia.
4.3. Egyéb rendelkezések

4.3.1. Nem mentesül a munkavállaló a vasúti utazási igazolvány elveszése miatt fizetendő ötszörös díj megfizetése alól.

4.3.2. A mentesség kizárólag a munkavállaló saját jogán igényelt vasúti utazási igazolványára vonatkozik, a munkavállaló hozzátartozói utazási igazolványára nem érvényesíthető!

4.3.3. A díjmentesen nyújtott egyedi kedvezmény adóvonzatát (ÁFA, SZJA) a vasúti társaság fizeti meg.
 5. HIVATKOZÁSOK, MÓDOSÍTÁSOK, HATÁLYON KÍVÜL HELYEZÉSEK, RENDELKEZÉSEK
5.1. Hivatkozás

· A vasúti közlekedésről szóló 2005. évi CLXXXIII. törvényben (a továbbiakban: Vtv.)
· Az 57/2009. (X. 20.) KHEM rendelet az egyes vasúti utazási kedvezményekről.

· 39/2013. (XI.05. MÁV-START Ért. 30.) sz. vezérigazgatói utasítás a MÁV-START Zrt. által kibocsátott vasúti utazási igazolvány igényléséről és használatáról.
· 89/2014. (XII. 19. MÁV-START Ért. 51.) sz. vezérigazgatói utasítás a MÁV-START Zrt. által kibocsátott vasúti utazási igazolvány igényléséről, használatáról szóló 39/2013. (XI. 05. MÁV-START Ért. 30.) sz. vezérigazgatói utasítás 1. sz. módosítása.

5.2. Hatályon kívül helyezés
-

5.3. A normatív utasítást tartalmazó MÁV-START Értesítő a MÁV SZK Zrt. részére megküldendő?

Igen.
6. HATÁLYBA LÉPTETÉS

Jelen utasítás a MÁV-START Értesítőben történő közzététel napján lép hatályba, rendelkezéseit a jelen érvényesítési ciklusban már leadott adatlapok esetében is alkalmazni kell.”.
7. MELLÉKLETEK

1. sz. melléklet: munkaköri felsorolás.
2. sz. melléklet: a záradékolás hivatalos szövege az adatlapon új igazolvány igénylésekor/érvényesítésekor.

2. sz. melléklet


Záradékolás hivatalos szövege az adatlapon új igazolvány igénylésekor/érvényesítésekor:
„ ..../2015. sz. VIG utasítás alapján díjmentes.”
